== Borgerkrig og reformation ==
{{uddybende|Reformationen i Danmark}}
[[Fil:Hans Tausen - Jacob Kornerup efter maleri i Ribe Domkirke.jpg|thumb|Hans Tausen]]
Allerede i [[1525]] begyndte johannitermunken [[Hans Tausen]] at prædike [[Lutheranisme|luthersk]] i [[Viborg]]. I årene efter bredte den lutherske bevægelse sig i landet, og skønt [[Frederik 1.]] i sin [[håndfæstning]] havde lovet at bekæmpe lutheranismen, udstedte han i [[1526]] et værnebrev til Viborgs borgere, der forpligtede dem til at beskytte Hans Tausen. Den lutherske bevægelse havde sit udspring i [[Tyskland]] og var opkaldt efter [[Martin Luther]], der var den væsentligste drivkraft. Bevægelsen fik hurtigt stor indflydelse i [[Danmark]], selv om [[humanisme|humanister]] som [[Poul Helgesen]] længe forsøgte at skabe en reformbevægelse inden for [[Katolicisme|romerkirkens]] rammer i stedet for at afskaffe den helt.
Historie